Tervetuloa Armon kalliolle!
Minun nimeni on Petri Välimäki.
Olemme nyt siis paneutumassa -
varhaisimpaan ja alkuperäisimpään -
kristillisen lähetyshistorian aineistoon ja dokumenttiin, -
mikä evankeliumien jälkeen on kirjoitettu, Apostolien tekoihin.
Tämä on jo 15. jakso. Kaikki nuo jaksot löydät, -
kun menet osoitteeseen tv7.fi -
ja sieltä katsot Arkisto ja kirjoitat Armon kalliolla.
Sieltä löydät nämä ja paljon muuta.
Aikaisemmissa jaksoissa olemme paneutuneet -
hyvin suuriin ja laaja-alaisiin asioihin: -
Jeesuksen ristiin ja ylösnousemuksen jälkeen siihen, -
miten opetuslasten edessä Hän nousi taivaaseen, -
ja ensimmäisenä helluntaina Jumala vuodatti Pyhän Henkensä.
Samoin useisiin eri palvelijoihin, heidän sanomaansa, elämäänsä -
ja siihen, miten Jumala koko ajan vahvisti armonsa Sanan voimalla.
Viimeksi keskityimme erityisesti evankelista Filippuksen palveluun.
Sen jälkeen täällä oli -
tämän päivän evankelista Teemu Kaski vieraanani, -
joka myöhemmin tulee vielä uudestaan. Näin tahdomme pohtia -
Raamatun tapahtumia myös siinä valossa, -
että niitä ei ole tarkoitettu suinkaan vain historian lehdille.
Ne vaikuttavat nykyäänkin elämässämme.
Jokainen kirjoitettu Kirjoitus on tarkoitettu myös meille -
hyödyksi, opetukseksi, kasvatukseksi, monin tavoin siunaukseksi.
Siksi tahdomme ottaa mukaan tämän näkökulman.
Mitä tämä asia on tänä päivänä meidän elämässämme?
Tänään tarkastelemme hieman tarkemmin apostoleiden palvelua -
evankelista Filippuksesta eteenpäin.
Seuraavassa luvussa 9 näemme hyvin hämmästyttävän kääntymisen.
Kyse on Sauluksesta (toisissa käännöksissä Saul), -
josta myöhemmin tuli apostoli Paavali.
Näemme, mitä hän koki.
Siis Apostolien tekojen luku 9 alusta: -
Ennen kääntymistään hän oli siis -
erityisen kiivas kristinuskon vastustaja.
Hän oli mukana myös marttyyri Stefanuksen surmapaikalla.
Mainitaan, että hän myös hyväksyi tuon surmaamisen.
Sen jälkeen syntyi vielä suurempi vaino, -
ja seurakunta pakeni Jerusalemista.
Näemme tästä, miten Saulus ei silloinkaan luovuttanut.
Hän oli niin kova vainoaja, että hän lähti paenneiden perään -
tuodakseen heidät sidottuina Jerusalemiin.
Hänellä oli ylipapeilta hyväksyntä tälle tehtävälle -
ja sitä hän lähti tekemään.
Jospa yritämme edes hieman ymmärtää tätä toimintaa, -
jota ei siis tietenkään pidä hyväksyä.
Ei Paavalikaan sitä myöhemmin itsekään tietenkään hyväksynyt.
Monissa kohdin näkyy, miten hän on käytöksestään syvästi pahoillaan, -
joskin uskoo Jumalan suureen armoon.
Ei siis pidä hyväksyä sellaista toimintaa, mutta yrittää ymmärtää.
Siksi on hyvä katsoa hieman Paavalin taustaa.
Hän syntyi Tarsossa.
Se oli tuolloin Vähä-Aasian tunnetuimpia kaupunkeja -
ja Rooman provinssin eli maakunnan pääkaupunki -
nykyisen Turkin alueella.
Hän varttui hyvin ankarassa juutalaiskodissa.
Hänen vanhempansa olivat heprealaisia ja puhuivat hepreaa -
tai oikeastaan arameaa, murretta.
Hänen isänsä oli luultavasti varsin varakas.
Näin voisi päätellä esim. siitä, että Paavali sai jo syntymästään -
Rooman kansalaisoikeuden, jota eivät välttämättä köyhät saaneet.
Isä myös laittoi hänet jo varhain juutalaiseen kouluun -
ja edelleen jatko-opintoihin Jerusalemiin.
Siellä hän opiskeli tuolloin hyvin arvostetun -
Gamalielin jalkojen juuressa, siis rabbiinikoulussa.
Hän oli siis tuon ajan parhaiten koulutettuja kirjanoppineita, -
jotka tuolloin toimivat myös lakimiehinä.
Nyt tästä taustasta käsin voimme tunnistaa, -
että hän siis palveli hyvin voimallisesti sitä, -
mitä hänelle oli opetettu ja mitä hän tuolloin luuli oikeaksi.
Siitä näkökulmasta katsoen -
kristinusko vaikutti hyvin vakavalta uhalta.
Se julistikin nyt Jeesusta Messiaana -
ja opetti monien sen ajan fariseusten mielestä -
jotain vaarallista luopumista -
heidän oppimastaan lakia painottavasta uskonnosta.
Myöhemmin apostoli Paavali kuvasi, -
että hän pitää kaiken omavanhurs- kauden ja lakivanhurskauden, -
mitä hän on oppinut ja täysillä pyrkinyt pitämään, -
roskana sen vanhurskauden rinnalla, jonka hän saa Jeesuksessa.
Tässä vaiheessa Paavali ei vielä tuntenut Jeesusta -
eikä tiennyt siitä, vaan täysillä halusi palvella silloin oppimaansa.
Siitä näkökulmasta näytti siltä, -
että opetus Jeesuksesta on -
joku vaarallinen harha.
Hän tuossa vimmassaan -
oli jälleen matkalla vainoamaan kristittyjä -
ja yrittämään pakottaa heitä kieltämään Herransa.
Hänen piti tuoda heidät sidottuina takaisin Jerusalemiin.
Tuolla matkalla hänen lähestyessään Damaskoa -
ylösnoussut Herra Jeesus itse ilmestyi hänelle.
Se ilmestyminen ei ollut mikään kevyt pieni silitys -
tai kevyt puhuttelu.
Melkein voisi sanoa, että se oli pikemminkin kolkkaaminen.
Se oli hyvin poikkeuksellinen Jumalan Sanankin valossa.
Näitä tämäntyppisiä ei kyllä ole paljon.
Paavalilla oli hyvin poikkeuksellinen kohtaaminen Jumalan kanssa.
Siitäkin voimme nähdä sen, että Jumala toimii yksilöllisesti -
eri ihmisten kohdalla.
Apostoli Paavalilta Jeesus kysyi: -
"Saul, Saul, miksi vainoat minua?"
Sitten vähän myöhemmin kerrotaan: -
Paavalin kohtaaminen Herran kanssa oli niin raju, -
ettei kolmena päivänä nähnyt mitään eikä syönyt eikä juonut.
Hän oli Damaskossa -
ja siellä täysin avuttomassa tilassa, -
mutta oli kuitenkin jo kohdannut Herransa.
Siellä Jumala puhui Ananias- nimiselle opetuslapselle, -
että tämän pitää mennä laittamaan kätensä Sauluksen päälle, -
jotta tämä saa jälleen näkönsä.
Tässä näkyy, että kyllä Ananiaskin oli hyvin hämmentynyt tilanteesta.
Nimittäin tästä ohjeesta.
Kaikkihan tunsivat silloisen Sauluksen -
ihan päinvastaisesta. Niinpä Ananias vastasikin Herralle:
Ananias yrittää tässä siis opastaa Herraa, -
että onkohan tullut suorastaan virhe.
Tällaisenko päälle pitäisi mennä kädet laittamaan?
No, kun Herra tämän sanoi, niin Ananias totteli. Kerrotaan: -
"...ja otti kasteen."
Tässä kohtaa oli jo tapahtunut sydämessä ihan täysmuutos.
Opetuslapset ottivat hänet siis vastaan, -
ja hän sai olla ja rakentua heidän kanssaan yhdessä.
Sitten menee aivan pieni hetki, -
ja sitten luemme jotakin hyvin hämmästyttävää Apt. 9:20 eteenpäin.
Hänestä kerrotaan: -
Nyt tässä kohtaa tuli hänelle hyvin vahvaksi voimaksi se, -
että hänellä oli erittäin vahva Vanhan testamentin tuntemus.
Sydämessä tapahtui se muutos, -
että hän oli oppinut ymmärtämään, että Jeesus on todella Messias.
Ei mikään harhaoppi, vaan todella elävä koko VT:n julistama Messias.
Tämän sydämen perusmuutoksen jälkeen -
myöskin Kirjoitukset avautuivat hänelle.
Ikään kuin otettiin peite pois hänen silmiensä edestä.
Sen jälkeen sama apostoli Paavali koko lopun elämänsä julisti -
juuri sitä sanomaa Jeesuksesta Kristuksesta -
eli VT:n lupaamasta Messiaasta ja ylösnousseesta Jumalan Pojasta.
Hän myöhemmin kertoo, että juuri siksi hän uskoo -
Jumalan valinneen hänet, joka oli ihan täysin toisessa laidassa.
Hänestä tuli Jumalan valittu ase.
Näin Jumala näytti pitkämielisyytensä ja armonsa valtavuuden.
Niinpä Paavalista tulikin oikein erityinen armon julistaja.
Hän julisti, miten armosta me olemme pelastetut, -
emme tekojemme, emmekä itsemme kautta, -
vaan uskon kautta, joka on Jumalan lahja, ettei kukaan kerskaisi.
Hänen kauttaan tapahtui hyvin erityisiä asioita.
Perustettiin runsaasti uusia seurakuntia.
Sanoma eteni esimerkiksi myös pitkälle Eurooppaan ja eri kansoille.
Mekin olemme saaneet sen kuulla, ja hänellä oli tärkeä osuus siinä.
Hänen kauttaan meille on annettu myös hyvin merkittävä osa UT:sta.
Sen on Jumala antanut. Hänestä tuli siis todella voimallinen.
Hän oli valmis kuolemaan asti julistamaan ja sanoo näin: -
Se oli hänen koko loppuelämänsä elämäntehtävä.
Vaikka se johti suuriin vainoihinkin, -
hän piti sen niin kallisarvoisena aarteena.
Ehkä hänen taustansa saa meidät vähän ymmärtämään, -
miksi siitä tuli niin valtavan tärkeä aarre hänelle.
Samalla tavalla Jumala rakastaa sinua, mistä ikinä tuletkaan, -
vaikka olet hyvin kaukanakin. Silloinkin Jumala rakastaa sinua.
Hän sanoo tahtovansa etsiä kadonneet ja tuoda eksyneet takaisin.
Hän tahtoo varmuudella jokaisen pelastusta.
Jos koet olevasi kaukana, niin nyt on hyvä tulla lähelle.
Rukoillaan sitä yhdessä. Yhdy tähän rukoukseen.
Rakas Jeesus, yhdessä pyydämme tämän lähimmäisen puolesta, -
joka nyt tahtoo sitä rukoilla ja rukoilee kotona tai missä on.
Jeesus, tule todella hänen sydämeensä.
Armahda ja pelasta hänet.
Jeesuksen nimessä ja veressä saat uskoa kaikki syntisi anteeksi.
Jumalan armo ja rakkaus olkoon sinun kanssasi -
nyt ja iankaikkisesti. Aamen.
Ole siunattu!
On iso etuoikeus saada välittää evankeliumin armon sanomaa -
lähimmäisille pelastukseksi ja siunaukseksi.
Meidät kaikki, koko Jumalan seurakunta, -
on kutsuttu palvelemaan sitä tehtävää.
Yksi tapa osallistua on -
tukea näitten ohjelmien tekoa. Kun tahdot olla mukana, -
niin voit antaa tukesi soittamalla -
numeroon 0600 10177.
Voit myös laittaa tukesi ruudussa näkyvälle pankkitilille.
Kun laitat mukaan myös viitteen, niin tiedämme, -
että tahdot tukea Armon kalliolla -ohjelmien lähettämistä.
Kiitos osallistumisestasi!
Tekstitys: Tuula-Riitta Virrankare